b'\n_START_ARTICLE_\n\xc3\x86restegn for Fortjenester af Republikken \xc3\x98strig\n_START_PARAGRAPH_\n\xc3\x86restegn for Fortjenester af Republikken \xc3\x98strig (tysk: Ehrenzeichen f\xc3\xbcr Verdienste um die Republik \xc3\x96sterreich) er de vigtigste statslige \xc3\xa6restegn, der gives i dag i \xc3\x98strig. \xc3\x86retegnet blev indstiftet af Nationalr\xc3\xa5det gennem forbundslov af 2. april 1952. \xc3\x86retegnet inddeles i forskellige kategorier (trin) og gives af forbundspr\xc3\xa6sidenten eller i hans navn.\n_START_SECTION_\nTildelingspraksis\n_START_PARAGRAPH_\n\xc3\x86restegn kan tildeles s\xc3\xa6rlige fortjenster inden for alle omr\xc3\xa5der, men typisk indenfor politik, erhvervsm\xc3\xa6ssigt, kulturelt, gejstligt eller s\xc3\xa6rlige offentlige embeder. En person der tildeles et \xc3\xa6restegn har det i sin besiddelse men har ikke ejerskab til det._NEWLINE_Gro\xc3\x9f-Stern er alene forbeholdt statsoverhoveder. Udenlandske statsoverhoveder til delesordenen under statsbes\xc3\xb8g. \xc3\x98strigske forbundspr\xc3\xa6sidenter tildeles ordenen for livstid p\xc3\xa5 dagen for deres tiltr\xc3\xa6den._NEWLINE_Gro\xc3\x9fe Goldene Ehrenzeichen am Bande tildeles for det meste forbundskansler, ministre og nationalr\xc3\xa5dspr\xc3\xa6sidenten. Gro\xc3\x9fe Silberne Ehrenzeichen am Bande gives som regel til til statssekret\xc3\xa6rer eller delstaternes form\xc3\xa6nd._NEWLINE_I den nedre del af skalen tildeles Goldene Verdienstzeichen ofte til borgmestre i mellemstore byer og embedsm\xc3\xa6nd ved overgangen til pensionsalder. Goldene Medaille tildeles ydermere til sports- og foreningsfolk. Bronzene Medaille er den nederste klasse, og er p\xc3\xa5 grund af denne status aldrig uddelt.'